Publication: Magyar Közlöny
Issue: MK-2010-150 (Year: 2010, Number: 150)
Era: contemporary
Section: szervezésérõl szóló 1991. évi XXXIV. törvény (a továbbiakban: Szjtv.) 29/B. § (6) bekezdésében foglaltaknak megfelel-e,
Paragraph Index: 87

(3) Ingó vagy ingatlanhoz nem kapcsolódó vagyoni értékû jog ajándékozása vagy visszterhes vagyonátruházási illeték alá esõ megszerzése esetén az illetéket az a megyei (fõvárosi) igazgatóság szabja ki, amelynek illetékességi területén a szerzõdésben elsõ helyen feltüntetett szerzõ fél állandó, ennek hiányában ideiglenes lakóhelye, szokásos tartózkodási helye, illetve székhelye, ennek hiányában telephelye, illetõleg a tevékenység gyakorlásának helye [a továbbiakban együtt: lakóhely (székhely)] található. Amennyiben az adózó belföldön nem letelepedett, úgy az illetéket az Észak-budapesti Igazgatóság szabja ki.

Source: https://magyarkozlony.hu/hivatalos-lapok/f0e019902aefea3173388fe3dfc084f38e5d2ad7/dokumentumok/5873c91ee764c8886b9fd753c1773210abf8287b/letoltes